CELEX: 62011CN0070
Language: et
Date: 2011-02-16 00:00:00
Title: Kohtuasi C-70/11: 16. veebruaril 2011 esitatud hagi — Euroopa Komisjon versus Rootsi Kuningriik

16.4.2011   
            
            
               ET
            
            
               Euroopa Liidu Teataja
            
            
               C 120/6
            
         16. veebruaril 2011 esitatud hagi — Euroopa Komisjon versus Rootsi Kuningriik
   (Kohtuasi C-70/11)
   2011/C 120/10
   Kohtumenetluse keel: rootsi
   
      Pooled
   
   
      Hageja: Euroopa Komisjon (esindajad: J. Enegren ja M. Owsiany-Hornung)
   
      Kostja: Rootsi Kuningriik
   
      Hageja nõuded
   
   
               —
            
            
               tuvastada, et kuna Rootsi Kuningriik nägi ette, et kui tarbija rakendab oma taganemisõigust, võib ettevõtja nõuda mitte ainult seda, et tarbija maksaks finantsteenuse juba osutatud osa eest, vaid ka seda, et ta hüvitaks mõistlikud kulud teenuste eest, mis osutati enne seda, kui ettevõtja sai tarbijalt kinnituse lepingust taganemise kohta, siis on Rootsi Kuningriik rikkunud kohustusi, mis tulenevad Euroopa Parlamendi ja nõukogu 23. septembri 2002. aasta direktiivist 2002/65/EÜ, milles käsitletakse tarbijale suunatud finantsteenuste kaugturustust ja millega muudetakse nõukogu direktiivi 90/619/EMÜ ning direktiive 97/7/EÜ ja 98/27/EÜ (EÜT L 271, lk 16; ELT eriväljaanne 06/04, lk 321) (1), ja
            
         
               —
            
            
               mõista kohtukulud välja Rootsi Kuningriigilt.
            
         
      Väited ja peamised argumendid
   
   Direktiivi põhjenduse 13 kohaselt ei tohiks liikmesriikidel olla võimalik võtta valdkonnas, mida käesolev direktiiv ühtlustab, vastu muid kui selle direktiiviga ettenähtud sätteid, kui seal ei ole konkreetselt sätestatud teisiti.
   Direktiivi artikli 6 lõikest 1 ilmneb, et liikmesriigid tagavad, et tarbijal on 14 kalendripäeva jooksul võimalik lepingust taganeda ilma sanktsioonideta ja põhjust esitamata.
   Selle direktiivi artikli 7 lõike 1 kohaselt, kui tarbija rakendab artikli 6 lõikes 1 sätestatud taganemisõigust, võib temalt nõuda tasumist põhjendamatult viivitamata üksnes teenuse eest, mida teenuste osutaja on sidevahendi abil sõlmitud lepingu kohaselt tõepoolest osutanud.
   Sidevahendi abil sõlmitud ja koduukselepingute seaduse (2005:59) (distans- och hemförsäljningslagen) 3. peatüki artikli 11 teisest lausest tuleneb, et ettevõtja võib lisaks tõepoolest osutatud teenuse eest tasumisele nõuda ka mõistlike kulude tasumist.
   Direktiivi rakendavates õigusnormides on Rootsi seega kehtestanud eeskirjad, mis lähevad kaugemale direktiivi artikli 7 lõikes 1 sätestatust seoses tarbija õigusega lepingust taganeda.
   Igal juhul ei ole Rootsi võtnud direktiivi artikli 7 lõiget 1 üle selguse ja täpsusega, mida õiguskindluse nõude tagamiseks näeb ette Euroopa Kohus.
   
      (1)  EÜT L 271, lk 16; ELT eriväljaanne 06/04, lk 321.